
	Objekta higiēniskais novērtējums

	Valmierā


	2017.gada 8.jūnijā


	1. Objekta nosaukums: Nometne „Aktīvās atpūtas nometne Salamandra II”

	2. Objekta īpašnieks: Nometnes organizētājs – Biedrība „SMAILE”, reģ. Nr.50008245411, Tilta iela 13, Ķipari, Siguldas pagasts, Siguldas novads

	3. Objekta adrese: Viesu nams „Vecmuiža”, Liepupes pagasts, Salacgrīvas novads

	4. Novērtēšanu veica: 08.06.2017., Veselības inspekcijas Vidzemes kontroles nodaļas vides veselības analītiķis Viktors Belijs, pamatojoties uz 29.09.2016. Vidzemes kontroles nodaļas inspektores Dainas Kolas aktu Nr.00492516.

	5. Novērtēšanā piedalījās: Kontrole veikta ar objekta pārstāvja piedalīšanos

	6. Konstatēts: Bērnu diennakts atvērtā nometne plānota no 23.07.2017. - 30.07.2017. Dalībnieku vecums no 7 līdz 9 gadiem, līdz 70 dalībniekiem. Nometnes vadītājs Kaspars Riekstiņš, nometņu vadītāja apliecības Nr.116-00135, tel. 26478649. Nometne izvietosies labiekārtotā viesu nama „Vecmuiža” teritorijā, nodarbības notiks telpās un ārpus telpām. Nometnes teritorija sadalīta funkcionālās zonās: dzīvojamā, sporta un atpūtas. Teritorijā ir atrakciju laukums bērniem – koka kuģis, un rotaļu namiņš, piknika vietas, zivju žāvētava, dīķis, pirts, velo-nomas punkts, volejbola, basketbola un futbola laukumi. Sadzīves atkritumu savākšana un uzglabāšana nometnes teritorijā ir higiēniski un epidemioloģiski droša. Dalībnieku dzīvošana un gulēšana paredzēta labiekārtotā viesu namā, zēniem un meitenēm guļvietas paredzētas atsevišķi. Viesu mājā ir ūdens un kanalizācijas pieslēgums. Dalībnieku mazgāšanās ir paredzēta dušas telpās un pirtī. Ēdināšanu nodrošinās PVD reģistrēts sabiedriskās ēdināšanas uzņēmums. Telpu sastāvs, platība un sanitāri higiēniskais stāvoklis atbilst higiēnas prasībām un nometnes programmai. Plānveida kontroli objektā veica Vidzemes kontroles nodaļas inspektore Daina Kola 29.09.2016., kontroles akta numurs 00492516. Neatbilstības vērtēto normu prasībām netika konstatētas. Dzeramā ūdens analīzes atbilst Ministru kabineta 2003.gada 29.aprīļa noteikumu Nr.235 „Dzeramā ūdens obligātās nekaitīguma un kvalitātes prasības, monitoringa un kontroles kārtība” nekaitīguma prasībām (Testēšanas pārskata kopija par dzeramo ūdeni Nr. DC-2017-P-29158.01 no 25.05.2017.). Apgaismojums – dabīgais un mākslīgais.

	Slēdziens 
             Izvērtējot objekta atbilstību higiēnas prasībām, neiebilstam nometnes darbības uzsākšanai viesu mājā „Vecmuiža”, Liepupes pagastā, Salacgrīvas novadā.

	7. Rekomendējamie pasākumi: 
7.1. Pirms nometnes darbības uzsākšanas personālam jāsaņem ārstu atļauja strādāt norādītajā amatā / ieraksts personas medicīniskajā grāmatiņā (atbilstoši Ministru kabineta 2001.gada 27.novembra noteikumiem Nr.494 „Noteikumi par darbiem, kas saistīti ar iespējamu risku citu cilvēku veselībai un kuros nodarbinātās personas tiek pakļautas obligātajām veselības pārbaudēm” (p. 2.7.), personīgās sanitārās grāmatiņas uzglabāt kontroles institūcijai pieejamā vietā.3.2.pembraioneta bragas iespēj erela 2, Vecpiebalga, 










































































7.2. Nometnes vadītājam jāiesniedz primārās veselības aprūpes ārsta izziņu (vai tās kopiju) par dalībnieka veselības stāvokli (izziņai jābūt izsniegtai ne ātrāk kā 10 darbdienas pirms došanās uz nometni) atbilstoši Ministru kabineta 2009.gada 1.septembra noteikumiem Nr.981 „Bērnu nometņu organizēšanas un darbības kārtība” (p.13.2.).
7.3. Nodrošināt bērnu veselībai drošu vidi un pretepidēmiskā režīma ievērošanu.
      7.4. Nepieļaut nepiederošu personu uzturēšanos nometnes teritorijā.


	Sabiedrības veselības uzraudzības un kontroles departamenta Vidzemes kontroles nodaļas vadītājs
	Kalvis Latsons

